Grasse

Grasse je francúzske mesto, ktoré sa nachádza v departemente Alpes-Maritimes, v regióne Provence-Alpes-Côte d’Azur. Je považované za hlavné mesto svetového parfumérstva. Grasse dosiahlo ocenenia v súťažiach o kvetinovú výzdobu, o mesto umenia a histórie. Má aj titul mesto Internetu. Pôvod názvu nie je formálne určený, no je pravdepodobne odvodený od „Podium grassum“, čo značí v preklade z latinčiny do francúzštiny „Grand Puy“ (Veľký vrch). Je to zároveň aj názov kopca, na ktorom je situované pôvodné centrum mesta. Aktuálny názov mesta teda pochádza z latinského pomenovania z 9. storočia, kedy bolo prvýkrát písomne doložené.

Poloha 
Mesto má rozlohu . Najvyšší bod je položený  a najnižší bod

Doprava
 cestná doprava umožňuje prístup na trase Cannes-Grasse, diaľničný výjazd z diaľnice A8 č. 42. Iné menej dôležité komunikácie sú z Nice po D2085 a ďalej po D562 z Draguignan, D2562 z Mandelieu-la-Napoule a ďalej po D109. Od Grenoblu možno pokračovať do Grasse po ceste Napoléon (N85), čo je historická cesta.
 autobusmi je mesto prístupné obecnou autobusovou dopravou. linkami č. 500 a 610 alebo 600. Vnútorná mestská doprava je zabezpečená interkomunálnou sieťou Sillages.
 železničná preprava je aktuálne sieťou SNCF
 letecká doprava je možná na medzinárodné letisko Nice Côte d'Azur
 cyklodoprava v rámci obce a okolí je asi  trás pre cyklistov, ktoré kopírujú cestné ťahy.

Ekonomika

Kožiarstvo
Tradícia spracovania koží vznikla v obci Grasse v stredoveku. Spracované kože boli exportované do Janova, alebo Pisy, s ktorými malo Grasse dobré obchodné kontakty. Viacero storočí potom bola intenzívna činnosť v činení koží, čo spôsobilo ďalší technologický pokrok v tomto priemysle. Kvalitné kože z Grasse dosiahli výbornú reputáciu. Kožiar Galimard vymyslel neskôr parfumované kožené rukavice. Jeden pár daroval Kataríne Medicejskej. Odvtedy začal kráľovský dvor a vyššia spoločnosť odoberať od neho rukavičky, čím získal výrobca Galimard svetové renomé. 17. storočie bolo významnou epochou pre rukavičkársky a kožiarsky priemysel v Grasse, ale vysoké dane a konkurencia mesta Nice znížili príjmy a výrobu. Kožené výrobky však nasledovali parfumy.

Parfumérstvo
V okolí Grasse sa tradične pestovali aromatické byliny ako levanduľa, myrta, jazmín, ruža, pomarančovníkový kvet, mimóza. Tým sa stalo Grasse svetovým hlavným mestom parfumov. Niekoľko desaťročí bol jazmín hlavnou a dôležitou komoditou. Táto vôňa sa pridávala do parfumovanej vody na mytie rúk. Aktuálne je parfumérsky priemysel hlavnou ekonomickou činnosťou v Grasse. Asi 60 podnikov zamestnáva 3500 osôb z mesta a okolia. celkovo asi 10 tisíc občanov Grasse sú ekonomicky spojení s parfumérskym priemyslom. Polovica daňových príjmov mesta pochádza z parfumérstva.   

Priemysel produkuje prírodné suroviny (esenciálne oleje, koncentrované oleje a 100% oleje, živice a destiláty). Tieto sa používajú na výrobu parfumov zmiešané s asi 80% alkoholu. Potravinárske arómy, ktoré sa začali vyrábať okolo 1970, tvoria polovicu produkcie parfumérstva. Miestny región Grasse má aktuálne jedno z prvých miest na svete v tejto produkcii. Predstavuje viac ako polovicu francúzskej produkcie v parfumérstve a arómach a 7 – 8 % celosvetovej produkcie.  

Počas rokov 1960 – 1970 tu investovali veľké obchodné skupiny zo zahraničia do miestnych rodinných podnikov a ich tovární (Chiris, Givaudan-Poure a Lautier napríklad). Súčasný parfum obsahuje väčšinu syntetických aróm. Kvôli svetovej konkurencii týchto umelých chemických aróm miestny priemysel v Grasse nemohol konkurovať cenovo. Profituje na výrobe základných esenciálnych olejov a na úrovni subdodávateľov. Veľké značky, napr. Chanel, vlastnia svoje plantáže ruží a jasmínu priamo v Grasse.

Turizmus
Tento sektor je druhým najvýkonnejším v obecnej ekonomike. Obsluhuje viac ako 2 milióny návštevníkov ročne, mesto profituje z blízkosti pláží Côte d'Azur, stredomorskej klímy, historického dedičstva a svojich kultúrnych tradícií. Kapacita ubytovania nie je dostatočná. Disponuje 600 tisíc lôžkami. S turizmom je úzko prepojený sektor obchodu a remesiel. 

Celkovo 2 696 firiem podniká v teritóriu Grasse a vytvára miesta pre 15 550 zamestnancov. V roku 2004 bolo v meste založených 422 nových firiem.

Kultúrne pamiatky
 katedrála Notre-Dame-du-Puy de Grasse
 Saracénska veža,  vysoká, štvorcový pôdorys
 Radnica, bývalé sídlo biskupstva, 12. storočie
 Parfumérie Galimard, Molinard, Fragonard
 Múzeum parfumérstva vo vile Fragonard
 Múzeum Fragonard – venované maliarovi Jean-Honoré Fragonard
 Medzinárodné múzeum parfumérstva, otvorené v 1989
 Múzeum provensalskej histórie
 Múzeum umenia a histórie Provensalska (rôzne predmety, bižutéria, kostýmy 18. – 19. storočie)
 Múzeum námorníctva
 Doména Manon – park
 Záhrada princeznej Pauline Bonaparte
 Provensalské múzeum Kostýmov a bižutérie, súkromné kolekcie aj z parfumérie Fragonard, ženská móda 18. storočia.

Obyvateľstvo 
Počet obyvateľov je  ().

Nasledujúci graf zobrazuje vývoj počtu obyvateľov.

Osobnosti mesta
 Jean Honoré Fragonard (* 1732 – † 1806), maliar
 Kráľovná Viktória (* 1819 – † 1901), pobyt v roku 1891
 Léon Chiris (1839 – † 1900), rodák, parfumér, politik
 Guy de Maupassant (* 1850 – † 1893) viackrát  tu býval, jeho neter a dedička sa tu vydala za Jeana Ossola
 Ivan Bunin (* 1870 - † 1953), ruský spisovateľ, laureát Nobelovej ceny 
 Édith Piaf (* 1915 –  † 1963), šansoniérka, zomrela tu
 Gérard Philipe (* 1922 – † 1959), herec, vyrástol v Grasse, jeho starý otec bol starostom Grasse
 Jacques-Louis Lions (* 1928 - † 2001), rodák, matematik a prezident Akadémie vied
 Pierre-Louis Lions (* 1956), rodák, matematik, laureát Fieldsovej medaily

Partnerské mestá
  Ariana, Tunisko
  Carrara, Taliansko
  Ingolstadt, Nemecko
  Mablehead, USA
  Murcie, Španielsko
  Opole, Poľsko

Galéria

Referencie

Pozri aj 
Zoznam obcí departementu Alpes-Maritimes
Zoznam miest vo Francúzsku

Iné projekty

Zdroje
 

Mestá v Provence-Alpes-Côte d’Azur
Obce v departemente Alpes-Maritimes